Lketra n llufanat niḍen seεun lεadda n tismin ttemyasamen wa deg wa ladɣa mi ara tekkes yemma-tsen tabbuct i yiwen tefka-tt i wayeḍ. Sseεdi d Faḍma, imi yebɣa Sidi Ṛebbi ad xelfen wiyiḍ di mkullec, nutni ttemyemcaḥen d amyemceḥ am yemcac-nni imecṭiṭuḥanen. Σni yessenεet-asen Ṛebbi lweqt-nni n ddel d lhuǧ i asen-yura ad sεeddin ɣer sdat: di temẓi-nsen tameẓwarut i bdan ḥefḍen ttemḥamalen, ttemyerfaden, ttemḥunnun wa ɣer wa.Yekkat s wa ijebber s wa: di telqeqt-nni n tasa yella gar-asen i asen-d yekka ddwa i ssi sebbren i ssi wwin ddeṛk asmi ten terra tmara ɣer tganit.